
IBu boats Bari bee dem bunyoD 
le nyouwe. 2 E nyouwe naa 
bee ere logo bera sa a bee toS 
ekobu, e zii bee le si ke a toga; e 
EdoD Bari bee tega si dedee maa. 

3 E Bari bee ko, "Doolo se'dee 
le" ; e ee'dee bee le. 4 E Bari bee 
muE ec'dee a ko a lee; e Bari bee 
poo ee'dee a lee loo zii. 5 Bari 
bee kue ee'dee a S5-pie, e zii a na 
a kue S5-edee a. E s5 uune le so 
bore bee le, zii bira dee. 

6 E Bari bee ko, "Doolo si 
bunyoo le yee dedee maa, sa doo 
ko a sere kuma yee maa le maa." 
7 E Bari bee doo si-bunyoo sa poo 
dedee maa lo a bee le kee si-bunyoo 
aaloo dedee maa lo a bee le nyoo 
si-bunyoo. E a bee le doo wo. 8 E 
Bari bee kue si-bunyoo a Bunyoo. 
E so uune le so bore bee le, lo eree 
bae bira dee. 

9 E Bari bee ko, **Doolo dedee 
maa a le kee bunyoo lu ebogeneloo 
aba do, sa doolo kagara keneke 
sira." E a bee le doo wo. 10 Bari 
bee kue kagara ke a Keneke, e 
dedee maa a bee lu ebogeneloo aba 
do na a bee kue Gbene-pene a. 
E Bari bee mue ko a lee. 11 E 
Bari bee ko, "Doolo keneke nyim 
lu wii, dedee nu a yere eyuu, e 
bee-te a mum bee lo wa eyuu wa le 
bu, zii zii aba dooke ye bera le doo, 
nyoo keneke." E a bee le doo wo. 
12 Keneke bee nyim lu wii, nu 
efo a mum eyuu, a lu keekee 
dooke wa bera le doo, e dedee te a 
mum bee lo wa eyuu le bu, zii 
zii aba dooke ye bera le doo. 
E Bari bee mue ko a lee. 13 E 
so uune le so bore bee le, lo eree 
taa bira dee. 

14 E Bari bee ko, "Doolo 
dedee nu a ne ee'dee si-bunyoo lo 

bunyoo sere kuma lo so pic h so 
edee, sa doo ko ba lu edoba nu, le 
so a bee lu esere, le bua dee le d\ja, 

15 sa doo ko ba a ne ee'dee li si 
bunyoo lo bunyoo lo ens ee'dee 
nyouwe." E a bee le doo wo. 

16 E Bari bee dem bae gbene nu ^ 

lo a ne ee'dee, lo gbene ko a bee yw 13 
so pie, e lo gbagbara ko a bee so 9 
edee; e a bee demanage dedee 
zina. 17 E Bari bee wa yere bu 
si-bunyoo li bunyoo lo ene ee'dee 
nyouwe, 18 lo ebee so pie le so 
edee, le lo epoo ee'dee lee loo zii. 
E Bari bee mue ko a lee. 19 E so 
uune le so bore bee le, lo eree nia 
bira dee. 

20 E Bari bee ko, "Doolo 
dedee maa nua eku eku nu a too 
dum, e doolo dedee enue pegi 
nyouwe tee si-bunyoo li bunyoo." 
21 Nyowo Bari bee dem dedee 
gbene nam a le bu gbene pene, le 
dedee nu a too dum awee nim kee 
maa, lo maa nua bee keekee si dee, 
dooke wa bera le doo, le dgdee enue 
pee dooke wa bera le doo. E Bari 
bee mue ko a lee. 22 E Bari bee 
wa ne leelee, sa ko, "Manaa yii loo 
sa mma bu maa a le dedee gbene 
pene, sa doolo dedee enue yii loo 
bu nyouwe." 23 E so unne le 
so bore bee le, lo eree o'oo bira 
dee. 

24 E Bari bee ko, "Doolo 
keneke nua keekee nu a le dum 
dooke dedee wa bera le doo; gbo 
nam-to le dedee nu a kuu-bu 
keneke le nam-kue a lu keekee lo 
nyouwe dooke wa bera le doo." 
E a bee le doo wo. 25 E Bari bee 
doo nam-kue a lu keekee lo 
nyouwe, le nam-to a lu keekee, le 
eregeba nu a lu keekee a kuu-bu 
keneke. E Bari bee mue ko a lee. 

26 Lo s3 Bari bee ko, "Dooraa i 
dem nss bu ilii bera, dooke i msa le 
doo; sa doolo ba ere ekpo lo bari 
a le bu gbene pene, le lo dedee 
enue a pee bunyoD, le lo nam-tD, 
le lo dedee nyouwe^ le lo dedee nu 
a kuu-bu ke bu nyouwe.'* 27 
NyDWO Bari dee dem nee bu ye 
bera, bu bera Bari na a bee ye dem 
a; needam le neewa na a bee wa 
dem a. 28 E Bari bee wa ne 
leelee, e Bari bee wa ko ne, 
"Manaa sa yii loo, sa mma bu 
nyouwe, sa ye su seea kee i; sa 
ere ekpo loo bari a le bu gbene 
pene, le lo dedee enue pee bunyoD, 
le lo eregeba nu a too dum a 
kiaqa bu nyouwe." 29 E Bari bee 
ko, "£p5 m enea i dedee nu efo lo 
a ers eyuu a le si dedee nyouwe, 
e eregeba te lo a ere eyuu bu ye bee ; 
bui erea wa doodoo nuede. 30 E 
lo eregeba nam-kue bu nyouwe, 
e lo eregeba enue pee bunyoo, e lo 
eregeba nu a kuu-bu ke bu 
nyouwe, dedee nu a ere piogi dimi, 
m enea eregeba nu a nyim nua 
nuede." E a bee le doo wo. 31 E 
Bari bee mue dedee nu a bee doo, 
e ep3 a bee lee gbene. E s5 uune 
le s5 bore bee le, lo eree ini'ii bira 
dee. 



2Bu lo si dee ama bee lu edoo 
bunyoD le keneke sah, le 
dedee nu a wa le bu. 2 E nyoD 
lo eree ereba bira dee Bari bee sah 
ye tarn a bee doo, e a bee feereloo 
nyDD ereba bira dee aaloo dedee ye 
tarn lo a bee si. 

3 Nyobee wo Bari bee ne leelee 
lo eree ereba bira dee sa ye sere nua 
kae, nyonebee nyoD lo dee na Bari 
bee feereloo aaloo dedee ye tarn lo 
a bee si bu dedem nu a. 

4 Alaba ama na dedee s5 eku 
bunyDD le keneke s5 a bee lu edem 
wa a. 

Bu dee Jehova Bari bee dem 
nyouwe le bunyoD, 5 s5 bgD nu 
a nyim bu wii sii bee nyim bu 
nyouwe, e bgD nu efo bu wii sii 
bee si mee — ^nyonebee Jehova Bari 
sii bee doo lo boo a doD nyouwe, e 
bgD nee a si tam wii naa bee le; 
6 me todee bee aake aaloo keneke 



sa debe dedee si keneke — 7 lo 
SD Jehova Bari bee dem nee aaloo 
esaa a le keneke, sa fuuri piogi dum 
yere bu bae ye edee-biD ; e nee lu nu 
a tDD dum. 8 E Jehova Bari bee 
kwa zii kere uwe a lu ebe gDh tema 
eqene li Eden, bu si loo enaani wee 
sira aa; e lo ke na a bee sere lo nee 
a ebee dem a. 9 E Jehova Bari 
bee doo kD dedee te a lee sa kpe 
dee sa lee lo nuede a si mee aa 
keneke, te dum bee lenage tae bu 
kere gDh ama, e te sualoo le le pDrD 
bee lenage. 

10 Zii pene bee bu aa Eden lo 
awee yere maa bu gDh a, e lo ke na 
a bee poa lu nia pene a. 11 Bee 
tuatua bee kura Pishon; ale na 
pene awee bu eqene dedee bue 
Havila, ke gold le; 12 e gold 
lo bue ama lee; bdelhum le dem 
onyx le lo ke. 13 Bee lo eree bae 
pene a kura Gihon; ale na awee bu 
eqene dedee bue Kush. 14 Bee 
lo eree taa pene bee kura Hidekel, 
lo a bu tee dee ke enaani wee sira 
aa lo Asiria. E lo eree nia pene na 
Yufretis. 

15 Jehova Bari bee su nee a sa 
bee ye yere bu gDh Eden lo esi tam 
bu, le lo esere ye. 16 E Jehova 
Bari bee ne lok nee a, sa kD, "O dap 
ge de eregebah te a le bu gDh ama 
bu yDrD; 17 me bee a aaloo te 
sualoo le le pDrD na 00 ere ede a, 
nyDnebee dee o de bee a ye aaloo 
o ga le u." 

18 Lo SD Jehova Bari bee kD, "A 
naa lee kD nee ama a tDD aba ee; 
m ga le kwa nee yerebah a bDloo 
ye ne." 19 NyDbee wo Jehova 
Bari bee kwa eregeba nam a le bu 
wii, le eregeba enue pee lo bunyDD 
aa bu esaa, sa bee doo ko ba lu lo 
nee a, lo emue nu a ekue wa; e 
eregeba bee nee a bee kue dedee 
nu a tDD dum, lo ama na a bee 
lenage ye bee a. 20 Nee a bee 
ne bee dedee nam-tD, le dedee 
enue pee bunyDD, le dedee nam a le 
wii; me nee a naa bee mue bgD nee 
yerebah a ye bDloo. 21 NyDbee wo 
Jehova Bari bee doo kD nee a a dD 
bu gbene daa, e sd a le daa a su zii 
ye ekpo-koo ye lee loo sa sike su 
namloo mmene lo dD ; 22 e ekpo- 
koo lo Jehova Bari bee su aaloo nee 

a na a kwa nua nsewa a, sa ye su nr. 

nee a. 23 Lo s3 needam a bee ko^ 

"Shee, ale ama na ekpo a aaloo 

dedee na ekpo 
le namloo a aaloo na namloo a; 
ga le lu ekue ye Neewa, 
nyonebee a bee lu esu ye aa bu 
Needam." 
24 Nyobee lo ba ama na nee 
eleebaloo ye te le ye ka sa dabaloo 
ye wa, sa ba lu aba etene namloo a. 
25 E nee a le ye wa, bae aba bee le 
eko-te, e kee naa bee wa bop. 

3 Me yDo bee ere kiaqana ee 
eregeba lo doDna nam-kue lo 
Jehova Bari bee dem. A bee ko ne 
neewa a, "Bari bee ko ge 'Bui aa 
de bee a aaloo eregeba te a le bu 
goh a'?" 2 E neewa bee kD ne 
yDD a, "I dap de bee eregeba te a 
le bu gDh; 3 me Bari bee ko, 
'Buii le de bee lo te a le tae yes bu 
gDhj ale daa ye baloo, taa a doo 
bui u.'" 4 Me yoa a bee kD ne 
neewa a, "Buii le u. 5 Nypnebee 
Bari sua kome so bui de bee a ye 
aaloo na bae dee i eyea, e bui le 
doodoo Barij sa sua le le poro." 
6 Nyobee wo s5 neewa emona ko 
te a lu le nuede, a lunage nu a 
nia dee nee, e kome te a bee ye 
tae lokwa a ere suanu, a bee su ye 
bee sa de; e a bee nenage siga 
ye dam, e ale bee denage. 7 Lo 
s5 dee bae aba bee yeea, e ba bee 
sua kD ba kia eko-te; e ba gba 
epanya fig lo zii nua nu e'uwasi tD 
wa. 

8 E ba bee da mue Jehova Bari 
s5 a bee kiaqa bu goh sd dee fiitoD, e 
nee a le ye wa bee go loo wa lee 
ke si Jehova Bari yee dedee te a le bu 
gDh. 9 Me Jehova Bari bee kue 
nee a, sa ye kD ne, "Me ke na o 
le a ?" 10 E a bee kD, "M bee da 
o mue bu gDh, e bDD bee me aa, 
nyDnebee m bee le eko-te, e m bee 
go loo me." II A bee kD, "Mee 
na §1 bee a kD ne kD o bee le eko-te 
a? O bee de ge aaloo te mda 
bee a ne lok kD o a de ?" 12 
Needam a bee kD, "Neewa lo o bee 
me ne kD a tDD me loo, ale na a bee 
me ne bee te a, e m bee de." 13 
Lo SD Jehova Bari bee kD ne neewa 
#, "E na a le lo nu o bee doo ama ?" 



Neewa bee kD, "Ydd a bee me dag 
e m bee de." 14 Jehova Bari bee 
kD ne yDD a, 

"NyDnebee o edoora lo nu ama, 

kae nu ele a ne eenyDD dedee 
nam-tD, 

le eenyDD dedee nam-kue; 

o ga le ku-bu-ke lo o kia, 

e esaa na o ga le de 

dedee dee lo o dum. 

15 M ga le sere baaloo yee olo le 

wa a, 
le yee oloo eyuu le alee eyuu, 
a ga le bii o ekobee kuma ke, 
e olo ga le bii ye te-kporj-tD 

kimia ke." 

16 E a bee kD ne neewa, 

"M ga le doo kD o dumenu a yii 

loo bu o su bu; 
bu dumenu na o ga le mae pya 

o miDr)D a, 
kerewo o tae nu ga le le ne o 

dam, 
e ale ga le bee a." 

17 E a bee kD ne Adam, kD, 
"NyDnebee o bee gbaetD lo 

mue o wa, 
sa bee de aaloo te a 
lo mda bee a ne lok, 
'O a ye de aaloo,' 
kae nu le ne keneke nyobee olo; 
bu epiaga na o ga le de nu ye 

aaloo yube dee lo o dum; 

18 suu le biDnDbiSkue na a ga le si 

a ne a; 
e o ga le de nu a bee lu efo bu 
wii. 

19 Lo kiere o si 

na o ga le de fituru 

mme sd o obia ina lo keneke, 

nyDnebee aa bu ye na a bee lu 
esu a nua; 

o lu esaa, 

e lo esaa na o obiage kii a." 
20 Nee a bee kue bee ye wa Iv, 
nyDnebee a bee le ka dedee pya a 
tDD dum. 21 E Jehova Bari bee su 
kpa nam daa nu yaa loo Adam le 
ye wa, sa wa yere loo. 

22 Lo SD Jehova Bari bee ko; 
"8p, nee a elea doodoo zii ili, sa 
sualoo le le poro; e nyawo, taa a 
doo a niina bah ye sa su nu aaloo 
te dum a, sa de, sa tDD dimi mme 
deedee" — 23 nyobee wo Jehova 
Bari bee ye ture lee bu gDh Eden, 
lo esi tarn keneke lo a bee lu esu ye 



14 

Ais 65:25 
Maika 7:17 



15 

Ais 7:14 

Mat 1:23, 

25 
Luk 1 :34s 

35 
Rom 16:20 
Gal 4:4 
Mum 20:1- 

3 
16 

Jon 16:21 
I Kor 11:3 
Efes 5:22- 

24 
Tait 2:5 



Jen 5:29 
Eklis 2:22, 

23 
Rom 8:20- 

22 



19 

Jen 2:7 
Job 34:15 



Jen 2:9; 3:5 



3:24 J8NeSIS 



24 aa bu. 24 A bee kpo nes a kuma 

Jen 2:8 1 •«. • • 1 u 

Ydd 104:4 eej e 10 si enaani wee sira aa lo gon 

mia ge no lo a kiya eregeba si dee, 

lo ekpega dee te dum a. 

